钦定古今图书集成/明伦汇编/氏族典/第225卷 > 《廖用贤尚友录》 > 杨轲
## 钦定古今图书集成/明伦汇编/氏族典/第225卷 > 《廖用贤尚友录》 > 杨轲

按《晋书杨轲传》：“轲，天水人也。少好《易》，长而不娶。学业
精微，养徒数百，常食麤饮水，衣褐缊袍。人不堪其忧，
而轲悠然自得。刘曜僭号，征拜太常，轲固辞不起，隐
于陇山。曜后为石勒所擒，秦人东徙，轲留长安。及石
季龙嗣伪位，备元𫄸束帛安车征之，轲以疾辞，迫之
乃发。既见季龙不拜，与语不言，命舍之于永昌乙第。”
后上疏陈乡，思求还，季龙送以安车、蒲轮蠲十户供
之。自归秦州，仍教授不绝。其后秦人西奔凉州，轲弟
子以牛负之，为戍军追擒，并为所害。